Se schimbă procedura în cazul asimptomaticilor. Ce va trebui să faci dacă ai fost depistat pozitiv cu Covid.
Nelu Tătaru anunță o nouă procedură medicală în cazul persoanelor asimptomatice. Nelu Tătaru: "Procedura internărilor în cazul bolnavilor de COVID va fi reanalizată". Ministrul Sănătății a declarat că bolnavii asimptomatici vor fi evaluați la domiciliu.
Noi reguli pentru asimptomatici. Ministrul Sănătății, Nelu Tătaru ne spune că bolnavii COVID, asimptomatici, vor fi evaluați la domiciliu de medicul de familie. Apoi vor fi programați pentru investigații. Asta pentru a reduce aglomerația din spitale. Nelu Tătaru, Ministrul Sănătății: "Asimptomaticii, odată cu primirea rezultatului ar trebui să anunțe medicul de familie DSP sau cu ambulanța să se prezinte la un spital de boli infecțioase. În acest moment tot ce înseamnă asimptomatic, un test pozitiv merg și aglomerează tot ce înseamnă primirile urgențe. Evaluarea pe care o vom face săptămâna viitoare și chiar luni vom avea această întâlnire, dând și o nouă direcție, asimptomaticii vor fi evaluați la domiciliu și programați pentru investigațiile paraclinice. Simptomaticii cu comorbidități vor rămâne pe internare în continuare. Simptomaticii fără comobridități vor primi un tratament, vor fi evaluați și vor merge la domiciliu sub supravegherea medicilor de familie. Avem pregătită o colaborare cu medicii de familie atât prin contracte suplimentate cu Casa de Asigurări pentru monitorizare în care vor primi 30 de puncte pentru fiecare caz, precum și posibilitatea de prestări servicii pe care o vor avea cu direcțiile de sănătate publică.".